                                  ŞEDINŢA  CONSILIULUI  NAŢIONAL al MONUMENTELOR  ISTORICE
nr. 19  din  27 octombrie 2014   

Subiectul 1  
(SP) Clădire administrativă cu spaţii comerciale la parter (S+P+3E+M),  str. Armenească nr. 28, mun. Chișinău.  
Utilizare actuală: imobil (Parter) cu destinaţie comercială (oficii). 
Regim de protecție: 1 – parte componentă a Nucleului Istoric al Chișinăului (nr. 308 în Registrul monumentelor RM ocrotite de stat).
Examinări anterioare:  -
Beneficiar:  Blagodarenco Serghei
Proiectant:  „ARHICUBIX” S.R.L., AȘP Rotaru N., arh. Vladimir Zagorodnîi
Proiectul propune: construirea unui imobil pe teren eliberat din contul demolării imobilului (Parter). Numărul de niveluri propus – S+P+3E+M. Finisarea faţadelor se va executa cu plăci din calcar tăiat.
Decizie: Se acceptă Schița de proiect cu respectarea următoarelor condiții: 1 - diminuarea înălțimii edificiului cu un etaj (S+P+2E+M); 2 - închiderea golurilor de fereastră, respectiv  organizarea calcanelor la fațadele laterale; 3 - se recomandă organizarea unui pasaj pentru accesul în curte, clădirea extinzându-se pe toată lungimea parcelei. 
        Modificările recomandate se vor prezenta la faza Proiect de execuție. 
---------------------------------------------------------------------------------------------------------------------------
Subiectul 2   
(SP) Reconstruirea imobilului din str. Vasile Alecsandri nr. 46, mun. Chişinău. 
Utilizare actuală: imobil (S+P+E) cu destinaţie locativă (apartamente). 
Regim de protecţie: 1 - parte componentă a Nucleului Istoric al Chişinăului (nr. 308 în Registrul  monumentelor RM ocrotite de stat); 2 – zonă de protecţie a imobilului cu statut de monument protejat (nr. 364 în Registrul monumentelor de importanță națională și municipală, Chișinău/ casă individuală/înc. sec XX/arh./L);
Examinări anterioare: SP18/08-03.10.2014
Proiectant: „JP”, AŞP Victor Sava 
Beneficiar: Carolina Stier
Proiectul propune: reconstruirea faţadelor clădirii cu organizarea a două intrări suplimentare, resistematizarea încăperilor interioare, edificarea mansardei în limitele volumetrice ale acoperişului existent.
Decizie: Se aprobă Schița de proiect cu condiția ca elementele decorative ale construcţiei să fie  simplificate în spirit postmodern. 
---------------------------------------------------------------------------------------------------------------------------
Subiectul 3  	
(SP) Complex hotelier şi de agrement, str. Maria Cibotari nr. 20, mun. Chişinău. 
Utilizare actuală: imobil (S+P+E) cu destinaţie publică (cafenea).
Regim de protecție: 1 – parte componentă a Nucleului Istoric al Chișinăului (nr. 308 în Registrul monumentelor RM ocrotite de stat); 2 - statut individual de protecţie (nr. 284 în Registrul monumentelor RM ocrotite de stat/ Grădina Publică „Ştefan cel Mare”. Îngrădirea ornamentală. Sculpturile monumentale ale clasicilor/ 1818-sec XX/ist, arh. artă/N). 
Examinări anterioare:  SP16/08-04.09.2014
Beneficiar: Î.C.S. „FINPAR INVEST” S.R.L., dir. Ghenadie Sajin
Proiectant: ISP „INDUSTRIALPROIECT”,  AȘP M. Eni.
Proiectul propune: desfiinţarea imobilului existent (S+P+E) şi construirea unui imobil (2S+D+P+13E).  
Decizie: Se menține decizia CNMI din 04.09.2014, ținând cont de faptul că spre examinare a fost 
     prezentată aceeași schiță de proiect. Se recomandă prezentarea studiului de fezabilitate și a Planului Urbanistic de Detaliu, cu argumentarea necesității modificării codului de reglementare urbanistică. 
-------------------------------------------------------------------------------------------------------------------------------
Subiectul 4  
(SP) Reamenajarea rampei de acces la spaţiul nelocativ deţinut în proprietate, str. Vlaicu Pîrcălab, nr. 77, mun. Chişinău.
Utilizare actuală: spaţiu nelocativ în proprietate privată la parteul imobilului. 
Regim de protecție: 1 – parte componentă a Nucleului Istoric al Chișinăului (nr. 308 în Registrul monumentelor RM ocrotite de stat); 2 - statut individual de protecţie (nr.658 în Registrul monumentelor de importanță națională și municipală, Chișinău / casă ind-ală/sf.sec. XIX/ arh. /L). 
Examinări anterioare:  -
Beneficiar: Igor Popa
Proiectant: ISP „Industrial Reform Grup”,  AȘP I. Ianachi
Proiectul propune: reamenajarea rampei de acces la spaţiul nelocativ deţinut în proprietate. 
Decizie:  Se respinge Schița de proiect. Se va prezenta o altă schiță în care se va ține cont de următoarele obiecții: 1 - se acceptă schimbarea sensului scării; 2 - se va elimina construcția propusă a copertinei, se va propune o copertină care va ține cont de statutul de monument istoric al monumentului; 3 - se va elimina zidul de sub scară; 4 – tâmplăria exterioară (uşi/ferestre)se va executa  după modele de epocă.
---------------------------------------------------------------------------------------------------------------------------
Subiectul 5  
(PE) Resistematizarea încăperilor private, cu organizarea unei intrări separate, în vederea amplasării unui oficiu, bd. Grigore Vieru, nr. 25, mun. Chişinău. 
Utilizare actuală: spaţiu la subsolul blocului (S+P+3E). 
Regim de protecție: 1 – parte componentă a Nucleului Istoric al Chișinăului (nr. 308 în Registrul monumentelor RM ocrotite de stat).
Examinări anterioare:  SP05/12-10.07.2014
Beneficiar: Vasile Bostan
Proiectant: Societatea de cercetări ştiinţifice şi prospecţiuni în construcţii, AȘP Tatiana Dorofeev
Proiectul propune: resistematizarea încăperilor private de la subsolul imobilului, cu organizarea unei intrări separate, în vederea amplasării unui oficiu.
Decizie:  Se aprobă  Proiectul de execuție.
------------------------------------------------------------------------------------------------------------------------------------
Subiectul 6  
(PE) Resistematizarea casei de locuit lit. „V”(03) şi construirea unei anexe (P+1E), str. Romana 30/1, mun. Chişinău. 
Utilizare actuală: spaţiu la subsolul blocului (S+P+3E). 
Regim de protecție: 1 – parte componentă a Nucleului Istoric al Chișinăului (nr. 308 în Registrul monumentelor RM ocrotite de stat).
Examinări anterioare:  SP15/09-30.05.2014; SP08/14-15.05.2014.
Beneficiar: Svetlana Timuş 
Proiectant: FPC „Modulprof” S.R.L., AŞP Anatol Spasov, arh. Serghei Ciochină 
Proiectul propune: Resistematizarea casei de locuit lit. „V”(03) şi construirea unei anexe în dimensiunile 8,2 x 7,5 m (P+1E).
Decizie: Se aprobă  Proiectul de execuție. 
---------------------------------------------------------------------------------------------------------------------------

Subiectul 7  	
(SP) Centru de afaceri cu spații comerciale, hoteliere și agrement din str. Alexei Mateevici nr. 67, mun. Chișinău. 
Utilizare actuală: imobil (Parter) în stare de ruină. 
Regim de protecție: 1– imobil cu statut de monument protejat (nr. 158 în Registrul monumentelor RM ocrotite de stat / casă individuală/ înc. sec. XX/arh. /N); 2 – zona de protecţie unificată a mai multor imobile cu statut de monument naţional şi local.
Examinări anterioare:  SP17/02-19.09.2014
Beneficiar:  „Luconex” S.R.L.
Proiectant: Î.I. „CANT-POVAR”, AȘP Evghenii Smolin, AȘP Olga Povar
Proiectul propune: edificarea unui edificiu (S+P+8E) cu reconstituirea faţadei dinspre str. A. Mateevici a imobilului (nr. 67) cu statut protejat, integrându-l în compoziția spațială a edificiului.
Decizie:  Se respinge Schița de proiect. Autorii vor prezenta spre examinare o altă concepție care va ține cont de următoarele condiții: - se va reconstitui soluția arhitecturală a edificiului cu statut de monument; - se va asigura separarea monumentului de clădirea nouă; - se recomandă înălțimea edificiului nou P+4E maximum; - soluţia arhitecturală a clădirii noi va ţine cont de caracteristicile generale ale mediului istorico-arhitectural al zonei protejate(structura compoziţională a faţadelor, raport gol-plin, soluţii acoperiş etc.) 
-----------------------------------------------------------------------------------------------------------------------------
Subiectul 8  
 (SP) Edificare bloc locativ S+P+4E+2M, cu spaţii comerciale la parter, str. Maria Cibotari, nr. 28, mun. Chişinău. 
Utilizare actuală: teren pentru construcție
  Regim de protecție: 1 – parte componentă a Nucleului Istoric al Chișinăului (nr. 308 în Registrul monumentelor RM ocrotite de stat); 2- zona de protecție a unui edificiu cu statut de monument protejat,  nr.220 în Registrul monumentelor de  importanță națională și municipală, Chişinău (Casă lui I.Ghinculov / înc. sec. XX / ist. / L ).   
Examinări anterioare:  SP01.17-23.01.2014.
Beneficiar: 
Proiectant: ”ARHGRUP SV” s.r.l., arh.șef proiect Pânzaru Anatol, arh. Vlad Şeremet 
Proiectul propune: edificarea unui bloc locativ cu spaţii comerciale la parter (S+P+4E+2M).
Decizie:  Se returnează Schița de proiect.  Autorii vor prezenta spre examinare o altă concepție care va ține cont de următoarele condiții: - se vor exlude 2  etaje, aducându-se edificiul la un volum integru fără terasă și fără ieșirea în consolă a fațadei dinspre stradă. Se va umplea cu zidărie spațiul între clădirea învecinată (monument de arhitectură) și pasajul de acces în curte.
--------------------------------------------------------------------------------------------------------------------------------------
Subiectul 9  
(SP) Clădire cu birouri (P+7E), str. Bucureşti nr. 75, mun. Chişinău. 
Utilizare actuală: 
Regim de protecție: 1 - parte componentă a Nucleului Istoric al Chişinăului (nr. 308 în Registrul  monumentelor RM ocrotite de stat); 2 - statut individual de protecţie (nr. 169 în Registrul monumentelor de importanță națională și municipală / Chișinău ( casă individuală / sf. sec. XIX   / arh. / L).
Examinări anterioare:  -
Beneficiar: 
Proiectant: SC ”ARHISTRAT-DECO” S.R.L., AŞP Gh. Eremciuc, arh. Vasile Stratu
Proiectul propune: edificarea unei clădiri (P+7E) pe teren eliberat din contul desfiinţării imobilului cu statut de monument protejat (Parter). 
     În urma examinării Schiței de proiect prezentate, Consiliul a propus spre votare următoarea   decizie:  Se respinge Schița de proiect deoarece conceptul propus se află în contradicţie cu statutul de monument protejat al imobilului. 
-----------------------------------------------------------------------------------------------------------------------------
Subiectul 10  
(SP) Bloc locativ S+P+6E, str. Alexandru cel Bun nr. 87, mun. Chişinău. 
Utilizare actuală: teren în locul imobilului cu statut de monument, demolat.
Regim de protecție: 1 - parte componentă a Nucleului Istoric al Chişinăului (nr. 308 în Registrul  monumentelor RM ocrotite de stat); 2 – adresă cu statut individual de protecţie (nr. 64 în Registrul monumentelor de importanță națională și municipală / Chișinău ( casă individuală / înc. sec. XX  / arh. / L).
Examinări anterioare:  -
Beneficiar: Marcu Teodora 
Proiectant: SC ”ARHISTRAT-DECO” S.R.L., AŞP Gh. Eremciuc, arh. Vasile Stratu
Proiectul propune: edificarea unei clădiri (P+7E) pe teren eliberat din contul desfiinţării imobilului cu statut de monument protejat (Parter). 
Decizie:  Se respinge Schița de proiect. Se va reconstitui monumentul desființat de pe această adresă. 

